ওমেরিয়ে মসজিদ
ওমেরিয়ে মসজিদ (গ্রিক: Τέμενος Ομεριέ তেমেনোস ওমেরিয়ে, তুর্কি: Ömeriye Camii), সাইপ্রাস দ্বীপে নিকোসিয়ার প্রাচীর ঘেরা শহরের একটি মসজিদ, যা বর্তমান নিকোসিয়ার দক্ষিণ অংশে অবস্থিত। সাইপ্রাসে তুরস্কের আক্রমণের পর, মসজিদটি উক্ত দ্বীপ ও শহরের অমুসলিম অংশে মুসলিমদের উপাসনার অন্যতম গুরুত্বপূর্ণ স্থান হিসেবে তাৎপর্যপূর্ণ হয়ে ওঠে। বর্তমানে মসজিদটি চালু রয়েছে এবং উপাসক ও দর্শনার্থীদের জন্য উন্মুক্ত রয়েছে।